Diari Oficial de la Generalitat Valenciana


Sumari del DOGV 9124, del 09-07-2021 (2021/6901)

Licitació de l'ocupació temporal mitjançant concessió administrativa de dues dependències situades en el Centre Incubador d'Empreses de la Universitat d'Alacant.
-----------------------------------------------------------------------------------------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/6901


Data del document
:   16-06-2021

Organisme emissor
:   Universitat d'Alacant

Tipus de document
:   Anunci

Descriptors 

:   * contracte administratiu

Licitació de l'ocupació temporal mitjançant concessió administrativa de dues dependències situades en el Centre Incubador d'Empreses de la Universitat d'Alacant. [2021/6901]  
L'article 35 de la Llei 14/2011, d'1 de juny, de la ciència, la tecnologia i la innovació, encomana a les administracions públiques, en l'àmbit de les seues respectives competències, el foment, la valoració, la protecció i la transferència de coneixement a fi que els resultats de la recerca siguen transferits a la societat.  
Al seu torn, l'apartat tercer del mateix article reconeix el paper dels parcs científics i tecnològics com a llocs estratègics per a la transferència de resultats de l'activitat de recerca, desenvolupament i innovació en els sectors productius.  
La Fundació Parc Científic d'Alacant de la Comunitat Valenciana (FPCA) és una entitat constituïda per la Universitat d'Alacant, amb personalitat jurídica pròpia i plena capacitat d'obrar, amb la seua condició de mitjà propi i servei tècnic, i que té entre les seues finalitats i activitats la promoció i transmissió del coneixement científic i tecnològic, així com afavorir el desenvolupament econòmic.  
  
Amb data 31 de juliol de 2013, la Universitat d'Alacant i la Fundació Parc Científic d'Alacant de la Comunitat Valenciana van signar un acord de col·laboració en què van pactar formalitzar l'instrument jurídic que corresponguera per tal de facilitar l'ús i explotació mitjançant contraprestació d'algunes dependències de titularitat de la Universitat d'Alacant. A tal fi, el Consell de Govern de la Universitat d'Alacant, en data 23 de març de 2015, va aprovar un encàrrec de gestió a la Fundació Parc Científic, en el qual es van introduir diferents addendes en el consell de govern del 20 de gener de 2016 i en el del 20 de juliol de 2018.  
  
1. Objecte de la convocatòria  
L'objecte de la present convocatòria és l'adjudicació de l'ocupació temporal mitjançant concessió administrativa d'una dependència situada en el Centre Incubador d'Empreses de la Universitat d'Alacant, el qual disposa de la instal·lació bàsica per als subministraments. Són locals independents, amb zona de serveis comuns, i tenen les característiques que s'inclouen en l'annex 1 d'aquesta convocatòria i en la taula següent:  
  
  
Espai Superfície  
(m²) Dimensions  
(profunditat/amplària/alçària) (m) Observacions  
Nau 2.  
Codi SIGUA:  
0206PB002  
0206PB011  
0206PB035  
0206PB036 212,28 m² 14,44/10,19/6,00-6,85 L'alçària varia entre 6,00 m ?la part més baixa- fins a 6,85 m ?la més alta.  
Zona semiindustrial (146,04) + sala polivalent 2 (44,77) + serveis (5,1 i 4,9)  
Nau 5.  
Codi SIGUA: 0206PB005  
0206PB008  
0206PB045  
0206PB044 212,28 m² 14,44/10,40/6,00-6,85 L'alçària varia entre 6,00 m ?la part més baixa- fins a 6,85 m ?la més alta.  
Zona semiindustrial (149,09) + sala polivalent 5 (55,39) + serveis (3,9 cadascun)  
  
  
  
2. Entitat adjudicadora  
Organisme: Universitat d'Alacant  
Per a l'obtenció de documentació i informació addicional sobre l'objecte i característiques de la convocatòria:  
- Dependència: Fundació Parc Científic d'Alacant  
- Domicili: ctra. de Sant Vicent, s/n  
- Localitat i codi postal: 03220 Alacant  
- Telèfon: 000 463 819  
€ Correu electrònic: ocgg@tf.qw  
3. Procediment i forma d'adjudicació  
Concurs públic d'acord amb la Llei 14/2003, de 10 d'abril, de patrimoni de la Generalitat Valenciana.  
  
4. Termini de cessió  
Mínim de quatre anys a partir dels quals es podran concedir pròrrogues per períodes anuals, amb un màxim de 75 anys.  
  
5. Cànon a satisfer pel concessionari  
Des del moment en què siguen adjudicats temporalment els espais i formalitzat el corresponent contracte de concessió administrativa previst en la clàusula 14 de la present convocatòria, les empreses han de fer-se càrrec mensualment de:  
a) Cànon mensual que apareix en la següent taula vinculat a cada dependència (IVA exclòs).  
  
Dependència Superfície  
(m²) Preus (?/m²/mes) Quantia mensual total (?)  
Nau 2.  
Codi SIGUA:  
0206PB002  
0206PB011  
0206PB035  
0206PB036 200,81 m² 4,5 903,65  
Nau 5.  
Codi SIGUA:  
0206PB005  
0206PB008  
0206PB045  
0206PB044 212,28 m²  
 4,5 955,26  
  
  
El cànon convingut pot ser objecte de revisions anuals d'acord amb els increments o les disminucions que experimenten els preus públics segons el pressupost que aprove la Universitat per a cada exercici, o segons l'acord de revisió de taxes que, sobre aquest tema, adopte el Consell Social.  
b) Despeses de subministraments vinculats a l'empresa:  
- Consum d'aigua.  
- Consum d'electricitat.  
- Servei de telefonia i accés a internet.  
- Altres subministraments i contractacions propis de l'empresa.  
  
6. Obligacions del concessionari  
- Pagament del cànon, de les despeses derivades del consum, així com dels impostos, taxes i altres tributs que siguen obligatoris per a l'exercici de l'activitat.  
- Mantenir en bon estat les dependències l'ús i ocupació de les quals es concedeix i, finalitzada l'ocupació, deixar-les lliures i en estat de neteja i conservació adequats.  
- Contractar una pòlissa d'assegurances amb la finalitat d'assegurar els danys de tota mena que es puguen produir en els béns objecte de concessió, així com a tercers, durant la vigència d'aquesta. És a dir, s'ha de contractar una assegurança de danys materials i una de responsabilitat civil.  
- Ocupar i fer ús efectiu i exclusiu de les dependències adjudicades, sense possibilitat de cedir-les o transmetre-les a tercers ni totalment ni parcialment.  
- Destinar les dependències exclusivament a activitats relacionades amb les pròpies de la FPCA i al desenvolupament del seu objecte social.  
- Obtenir pel seu compte totes les autoritzacions administratives i llicències que siguen necessàries per a la realització de la seua activitat, així com satisfer els tributs que li puguen correspondre.  
- Complir amb les obligacions de tot ordre que li siguen imposades per la legislació vigent.  
  
7. Obres i instal·lacions  
Queda prohibida la realització d'obres de qualsevol mena en les dependències objecte de concessió, sense comptar amb l'autorització expressa de la Universitat d'Alacant.  
  
En cas que la concessionària realitze obres, construccions o instal·lacions fixes sobre el bé objecte de la concessió, en el moment en què s'extingisca la concessionària estarà obligada a la demolició total i a deixar l'espai en el seu estat original, llevat que la Universitat d'Alacant manifeste expressament que està interessada a mantenir les modificacions, en aquest cas no abonarà cap indemnització ni compensació per aquest concepte a la concessionària.  
  
8. Facultats que es reserva l'òrgan convocant  
La Fundació Parc Científic d'Alacant es reserva la facultat d'inspeccionar en qualsevol moment els béns objecte de concessió administrativa per comprovar que són usats d'acord amb els termes establits en l'atorgament.  
  
9. Garanties a exigir  
Com a garantia del compliment de les seues obligacions, els concessionaris han de constituir, lliurar i mantenir en vigor durant el període de vigència de la concessió i per un import equivalent al cànon corresponent a tres mensualitats, un aval bancari de pagament a primer requeriment o dipòsit en efectiu a favor de la Universitat d'Alacant.  
  
  
10. Requisits per a participar en la convocatòria  
- Estar vinculat a la Fundació Parc Científic d'Alacant en la modalitat 1 o 2. Per complir amb aquest requisit, s'exigirà que l'empresa estiga vinculada a la Fundació Parc Científic d'Alacant en el moment de la resolució de la present convocatòria.  
- Dur a terme una activitat empresarial innovadora.  
- Trobar-se al corrent de totes les seues obligacions amb la Universitat d'Alacant i amb la Fundació Parc Científic d'Alacant.  
- Estar al corrent en les seues obligacions fiscals i de Seguretat Social.  
Serà motiu d'exclusió del procediment de selecció les sol·licituds que provinguen d'empreses que tinguen qualsevol mena de deute pendent amb la Universitat d'Alacant, o bé que no es troben al corrent del pagament de les seues obligacions fiscals, laborals o de Seguretat Social, o que es troben en situació de concurs de creditors.  
Per a la justificació d'estar al corrent d'aquestes obligacions, juntament amb la sol·licitud, han de presentar un certificat de l'Agència Estatal d'Administració Tributària i de la Seguretat Social, així com una declaració jurada del sol·licitant indicant que compleix amb les obligacions esmentades en el paràgraf anterior.  
  
11. Presentació de sol·licituds  
La documentació a presentar per les empreses consistirà en l'imprès de sol·licitud d'acord amb el model inclòs com a annex 2 en la present convocatòria, disponible en format electrònic en https://pca.ua.es/, signat pel representant legal, un certificat de l'Agència Estatal d'Administració Tributària i de la Seguretat Social i una declaració jurada del sol·licitant indicant el compliment de les restants obligacions especificades en el punt 10 de la convocatòria.  
El termini de presentació de sol·licituds serà de 15 dies naturals a comptar des de la publicació de la present convocatòria en el Diari Oficial de la Generalitat Valenciana. Les empreses interessades han d'adreçar la seua sol·licitud segons el model inclòs en l'annex 2, en què indicaran les seues preferències pels espais objecte de la convocatòria, a l'atenció de la Fundació Parc Científic d'Alacant, a través del registre de la Fundació Parc Científic d'Alacant, situat en l'edifici Nous Instituts, Parc Científic d'Alacant 03432 Alacant.  
Excepte en les situacions en què l'oferta d'espais no haja sigut coberta totalment per absència de sol·licitants admesos, cap empresa podrà ser concessionària de més d'un espai.  
En cas que concórreguen a l'oferta dues o més empreses, tindrà preferència l'empresa que no ocupe cap espai en el moment de la publicació de la convocatòria.  
En cas de concórrer-hi dues o més empreses que ja estiguen ocupant totes un o més espais, tindrà preferència aquella que menys espais ocupe. En cas d'igualtat en l'ocupació d'espais, s'atendrà a la motivació de la necessitat dels espais que l'empresa haja descrit en el formulari de sol·licitud.  
  
  
12. Criteris de valoració de sol·licituds  
- Volum de negoci de l'empresa sol·licitant l'any 2020 (10 punts).  
L'empresa sol·licitant amb més facturació rebrà la màxima puntuació i a la resta se li assignarà la puntuació proporcionalment.  
- Inversió en I+D el 2020 (10 punts).  
L'empresa sol·licitant amb més inversió en I+D rebrà la màxima puntuació i a la resta se li assignarà la puntuació proporcionalment.  
- Nombre de doctors que formen part de la plantilla (15 punts).  
Per cada doctor en plantilla s'assignaran 5 punts, fins a un màxim de 15.  
- Fons captats per l'empresa en convocatòries, tan públiques com privades, amb caràcter competitiu el 2020 (10 punts).  
L'empresa sol·licitant amb més recursos captats rebrà la màxima puntuació i a la resta se li assignarà la puntuació proporcionalment.  
- Nombre d'estudiants de la Universitat d'Alacant amb pràctiques en l'empresa (5 punts).  
Per cada estudiant en pràctiques s'assignaran 2,5 punts, fins a un màxim de 5 punts.  
- Període de vinculació de l'empresa a la Fundació Parc Científic d'Alacant de la Comunitat Valenciana (10 punts).  
A raó de 0,4 punts per mes complet de vinculació a la FPCA, fins a un màxim de 10 punts.  
- Ser empresa de base tecnològica (EBT) de la Universitat d'Alacant (10 punts).  
- Adequació als interessos generals i estratègics de la FPCA (30 punts).  
  
13. Avaluació i resolució  
Les sol·licituds rebudes seran objecte d'una avaluació per part d'una comissió integrada pels següents patrons de la Fundació Parc Científic d'Alacant:  
- Presidenta: M.ª Jesús Pastor Llorca, vicepresidenta de la Fundació Parc Científic d'Alacant, en la condició de vicerectora de la Universitat d'Alacant amb competències en transferència, innovació i divulgació científica.  
- Secretària: Esther Algarra Prats, secretària de la Fundació Parc Científic d'Alacant, en la condició de secretària general de la Universitat d'Alacant.  
- Vocal: Francesc Vañó Beneyto, patró de la Fundació Parc Científic d'Alacant, en la condició de gerent de la Universitat d'Alacant.  
Transcorregut el termini de presentació de sol·licituds, la comissió publicarà en la pàgina web de la FPCA (https://pca.ua.es) la llista provisional d'empreses admeses d'acord amb els requisits establits en el punt 10 d'aquesta convocatòria, així com les sol·licituds excloses, expressant-hi la causa. Els exclosos comptaran amb un termini de cinc dies hàbils des de la data de la publicació per formular les seues al·legacions, després dels quals la comissió farà pública la llista definitiva d'empreses admeses. En cas que no hi haguera cap sol·licitud exclosa, no seria necessari el transcurs d'aquest termini d'al·legacions.  
D'acord amb els criteris de valoració establits en el punt 12 d'aquesta convocatòria, la comissió durà a terme la valoració de les sol·licituds i elaborarà i publicarà un llistat en què proposarà l'adjudicació a les empreses millor valorades en funció dels espais als quals opten. Contra aquesta valoració, els interessats podran formular reclamació davant la comissió en el termini de cinc dies hàbils.  
Una vegada resoltes les reclamacions, la comissió farà públic el llistat amb les puntuacions definitives atorgades a cada empresa. Basant-se en aquestes, la comissió remetrà la proposta d'adjudicació a la Universitat d'Alacant, que serà l'encarregada de dictar resolució amb l'acord d'adjudicació dels espais a les empreses amb una puntuació més alta per als espais sol·licitats.  
La comissió estarà facultada per a sol·licitar que s'acredite fefaentment la documentació original de tot el presentat o indicat en la sol·licitud i pot requerir-ne la presentació.  
Les empreses que malgrat complir els requisits d'admissió no puguen ser adjudicatàries d'un dels espais previstos en aquesta convocatòria a causa de la falta de disponibilitat, seran incloses en una llista d'espera d'acord amb la valoració de la comissió per ser cridades en cas que es produïsquen vacants o renúncies.  
Totes les resolucions referides en el present article es faran públiques en la pàgina web de la FPCA https://pca.ua.es.  
  
14. Ocupació temporal d'espais  
Les empreses que resulten adjudicatàries en la present convocatòria d'un espai oferit hauran de formalitzar el contracte corresponent a l'ús de l'espai en el termini de 15 dies naturals i ocupar-lo en un termini màxim de trenta dies naturals comptadors a partir de la publicació de la resolució.  
En cas d'incompliment, s'entendrà que l'empresa adjudicatària renuncia a l'adjudicació i, per tant, l'espai serà adjudicat a la següent empresa amb millor puntuació en l'avaluació realitzada per la comissió, a la qual seran aplicables les mateixes condicions.  
Si després del procés d'adjudicació de l'ocupació temporal quedaren espais disponibles, seran adjudicats segons l'ordre de la llista d'espera.  
  
15. Confidencialitat  
La Fundació Parc Científic d'Alacant i la comissió es comprometen a no difondre, sota cap aspecte, les informacions a les quals hagen pogut tenir accés en el desenvolupament de la present convocatòria, sempre que les informacions no siguen de domini públic.  
  
16. Causes d'extinció de la concessió  
- Mutu acord de les parts.  
- Falta de pagament del cànon estipulat o qualsevol altre incompliment greu de les obligacions del titular de la concessió, declarats per l'òrgan que la va atorgar.  
- Falta de pagament per serveis prestats per la Universitat d'Alacant a l'empresa.  
- Venciment del termini estipulat.  
- Incompliment sobrevingut dels requisits d'accés establits en el punt 10 d'aquesta convocatòria.  
  
17. Recursos  
Contra la present convocatòria i les seues bases, que són definitives en via administrativa, així com contra la resolució de la Universitat d'Alacant per la qual es resolga i s'acorde l'adjudicació dels espais a les empreses seleccionades, els interessats podran interposar recurs contenciós administratiu en el termini de dos mesos comptadors a partir de l'endemà de la seua publicació en la pàgina web https://pca.ua.es.  
  
  
Alacant, 16 de juny de 2021.- La rectora: Amparo Navarro Faure.  
  
  
  
  
ANNEX I  
Plànol i secció del Centre Incubador d'Empreses  
ANNEX II  
Imprès de sol·licitud  
  
A L'ATENCIÓ DEL COMITÈ EXECUTIU DE LA FUNDACIÓ PARC CIENTÍFIC D'ALACANT  
  
  
DADES DE L'ENTITAT SOL·LICITANT  
Nom de l'entitat:   
CIF:   
Representant legal:   
Càrrec:   
Telèfon/Fax:   
Correu electrònic:   
Adreça postal completa:   
Superfície sol·licitada:   
Signatura del representant legal i segell de l'entitat  
  
  
  
1. PRESENTACIÓ DE L'ENTITAT  
(Descripció de l'entitat sol·licitant; nom, objecte social, nombre d'empleats, línies d'actuació?)  
  
2. ACTIVITAT A DESENVOLUPAR EN EL PCA  
(Descripció d'activitats que preveu desenvolupar en el PCA; descripció, si cal, de l'equipament que s'hi ha d'instal·lar.)  
  
3. CRITERIS DE VALORACIÓ DE SOL·LICITUDS  
- Volum de negoci de l'empresa sol·licitant l'any 2020  
€ Inversió en I+ D el 2020  
€ Nombre de doctors que formen part de la plantilla el 2020  
€ Fons captats per l'empresa en convocatòries, tan públiques com privades, amb caràcter competitiu  
- Nombre d'estudiants de la Universitat d'Alacant amb pràctiques en l'empresa  
- Període de vinculació de l'empresa a la Fundació Parc Científic d'Alacant  
- Ser empresa de base tecnològica (EBT) de la Universitat d'Alacant  
- Projectes d'I+D desenvolupats en l'últim exercici; percentatge d'inversió sobre facturació de l'empresa  
- Col·laboració amb el Parc Científic d'Alacant en els últims tres anys: projectes de finalització de carrera, becaris, convenis i contractes d'I+D+i  
- Proposta concreta d'activitats futures que requerisquen la col·laboració amb el Parc Científic d'Alacant  
- Previsió de creació d'ocupació, amb preferència de graduats del Parc Científic d'Alacant  
  
4. ALTRES CONSIDERACIONS  
Altres consideracions de rellevància per a l'avaluació de la sol·licitud.